Kitsbank met hoekslypers oopgedwing | Netwerk24
Kitsbank met hoekslypers oopgedwing
Deur Cara-Lee Dorfling 07 Augustus 2018 11:45
Die polisie is op soek na minstens sewe mense wat ’n kitsbank in Port Elizabeth met hoekslypers oopgesny en besteel het.
Die vulstasie in Njoli Square in New Brighton was Dinsdagoggend deur die polisie afgesper.
Die groep mans het hoekslypers gebruik om twee deure en die kluisdeur van ’n Capitec-kitsbank by ’n vulstasie in Njoli Square, New Brighton, oop te sny.
Kapt. André Beetge, polisiewoordvoerder, sê dit is nog onduidelik hoeveel, indien enige geld gevat is. Die bank moet dit nog ondersoek.
Die kitsbank se kluisdeur is Dinsdagoggend oop en met ’n gat uitgesny aangetref.
Die vulstasie sluit om 22:00 en die voorval het in die nag gebeur.
Werkers van die vulstasie het Dinsdagoggend die kitsbank se kluisdeur oop en met ’n gat in die middel aangetref. Verlengingskoorde is op die toneel agtergelaat.
Op video’s van die sekuriteitskameras kan gesien word hoe sewe mans die verlengingskoorde vir hul hoekslypers aanlê, waarná hulle die kluis oopsny.
Beetge sê niemand is nog in hegtenis geneem nie.
Meer oor: New Brighton | Port Elizabeth | Misdaad | Rooftog | Kitsbank
Absa-kitsbank praat Mandaryns, maar nie Afrikaans
KYK: Gewapendes steel hele Sassa-OTM